open-index/open-wikipedia-markdown huggingface dataset:
Ιολαΐδας

Ο **Ιολαΐδας** ήταν αρχαίος Έλληνας Θηβαίος στρατηγός φίλος του Επαμεινώνδα.

Ο Ιολαΐδας είχε βοηθήσει στην οργάνωση του θηβαϊκού στρατού και στην ακολουθούμενη θηβαϊκή στρατιωτική τακτική. Τελικά όμως φονεύθηκε μαζί με τον Επαμεινώνδα στην ιστορική μάχη της Μαντινείας το 362 π.Χ..

* Τον Ιολαΐδα αναφέρουν ο Ξενοφών ("*Ελληνικά*" 5.2.1-3) και ο Κλαύδιος Αιλιανός ("*Ποικίλη Ιστορία*" ΧΙΙ 3).

## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, τομ.75.

Κατηγορία:Αρχαίοι Έλληνες στρατηγοί
Κατηγορία:Αρχαίοι Θηβαίοι
Γιάννης Στέφας

Ο **Γιάννης Στέφας** (28 Οκτωβρίου 1948 – 17 Ιουλίου 2010) ήταν Έλληνας ποδοσφαιριστής που αγωνιζόταν σαν τερματοφύλακας. Ξεκίνησε την καριέρα του από την Κόρινθο σε μικρή ηλικία και το καλοκαίρι του 1972 μετεγγράφηκε στον ΠΑΟΚ Θεσσαλονίκης.

Με την ομάδα του "Δικέφαλου του Βορρά" έπαιξε για τρεις συνεχόμενες σεζόν (1972-73 έως και 1974-75) στην Α΄ Εθνική κατηγορία συμπληρώνοντας *49 συμμετοχές σε επίσημους αγώνες πρωταθλήματος*. Επέστρεψε το καλοκαίρι του 1975 στην Κόρινθο για να την ενισχύσει στο πρωτάθλημα της Β΄Εθνικής παραμένοντας σε αυτήν σαν βασικός της τερματοφύλακας για τα επόμενα χρόνια, μέχρι το 1982 που τερμάτισε την αγωνιστική του σταδιοδρομία. Με την Κόρινθο έπαιξε ακόμη τρεις χρονιές στην Α΄Εθνική (1979-80 έως και 1981-82), προσθέτοντας επιπλέον *63 αγώνες* στο ενεργητικό του.

Συνολικά έλαβε μέρος σε **112** παιχνίδια της μεγάλης κατηγορίας, κατά τη διάρκεια 6 σεζόν. Κατέκτησε ένα Κύπελλο Ελλάδας με τον ΠΑΟΚ στα 1974, στη διαδικασία των πέναλτι (4-3, συνολικό σκορ 6-5), όταν δύο από τους αντιπάλους ποδοσφαιριστές του φιναλίστ Ολυμπιακού έστειλαν τη μπάλα άουτ. Επίσης, αναδείχθηκε πρωταθλητής Νότιου Ομίλου Β΄Εθνικής με την Κόρινθο, το 1979.

Ήταν παντρεμένος και έχει δυο κόρες. Πέθανε 61 ετών από καρκίνο.

## Πηγές

* Διεθνής στατιστική ιστοσελίδα ποδοσφαίρου
* ["''ΕΛΕΥΘΕΡΟΤΥΠΙΑ''", ηλεκτρονική έκδοση, [Σάββατο] 17-7-2010]

Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Π.Α.Σ. Κορίνθου
Κατηγορία:Έλληνες ποδοσφαιριστές
Ιόνιο πέλαγος (Αίγυπτος)

Με την ονομασία **Ιόνιο Πέλαγος** σε κάποια περίοδο στην αρχαιότητα λεγόταν η νοτιοανατολικότερη κόλπωση της Μεσογείου που σχηματίζεται μεταξύ των εκβολών του ποταμού Νείλου και της παραλίας της Γάζας στο μυχό του οποίου βρίσκεται σήμερα η πόλη Αρίς ή κατά τους Άραβες Ελ-Αρίς, λαμβάνοντας εξ αυτής και την ομώνυμη σήμερα ονομασία "Κόλπος Αρίς" που ανήκει στην επικράτεια της Αιγύπτου.

Η κόλπωση αυτή φέρεται υποτυπωμένη στο ΧΕΕ με αριθμό 1501 υπό τον τίτλο "Αλεξάνδρεια μέχρι Χάϊφα" καθώς επίσης και στους χάρτες του Βρετανικού Ναυαρχείου α) με αριθμό 2573 και υπό τον τίτλο "Damietta to El-Arish και β) στον υπ΄ αριθμό 2634 με τίτλο "Ras En Nakura to El-Arish".

Την ονομασία Ιόνιο πέλαγος για την κόλπωση αυτή αναφέρει ο αρχαίος Έλληνας γεωγράφος Διονύσιος ο Περιηγητής το έργο του οποίου "*Οικουμένης Περιήγησις*" σχολίασε ο Ευστάθιος στο έργο του "*Παρέκβασις εις Διονύσιον τον Περιγητήν*" τον 12ο αιώνα μ.Χ.

## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, σελ.87.

Κατηγορία:Υδάτινα σώματα της Αιγύπτου
Κατηγορία:Ιστορική γεωγραφία
Ιόνιος Πόντος

Με την ονομασία **Ιόνιος Πόντος** καλούσαν οι αρχαίοι Έλληνες όλο τη θαλάσσια περιοχή της Μεσογείου που βρίσκεται μεταξύ των δυτικών ακτών της Ελλάδας και των ανατολικών ακτών της Ιταλίας. Στη γενικότερη έννοια του Ιονίου Πόντου κατά την αρχαιότητα συμπεριλαμβάνονταν η σημερινή Αδριατική θάλασσα καθώς και το Ιόνιο Πέλαγος.

## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, σελ.88.

Κατηγορία:Ιστορική γεωγραφία
Κατηγορία:Μεσόγειος Θάλασσα
Ιόνιος πόρος

thumb|350 px|right|Ο Ιόνιος πόρος σε χάρτη των αρχών του 17ου αιώνα
**Ιόνιος πόρος** καλείτο στην αρχαιότητα, σύμφωνα με αρχαίους γεωγράφους, το στενότερο εύρος του Ιονίου Πελάγους (Ιονίου Πόντου) και συγκεκριμένα ο πορθμός του Ότραντο, που έχει εύρος 42 μιλίων και ιδιαίτερα μεταξύ των ακρωτηρίων Σάντα Μαρία ντι Λέουκα και Λιγκουέττα.

Σημειώνεται ότι ο Ιόνιος πόρος είχε μεγάλη στρατηγική σημασία, λαμβάνοντας υπόψη τα δεδομένα της τεχνολογίας και της ναυπηγικής της εποχής, όπου ο διάπλους του ήταν ημερήσιας διάρκειας. Τη σημασία του αυτή είχε αντιληφθεί ο Τύραννος των Συρακουσών Διονύσιος ο Πρεσβύτερος ο οποίος και έκτιζε πόλη και φυλάκια στον Αδρία «*διανοούμενος τὸν ᾿Ιόνιον καλούμενον πόρον ἰδιοποιεῖσθαι*», κατά τον Διόδωρο τον Σικελιώτη.

Πέραν του Διόδωρου του Σικελιώτη, τον *Ιόνιο πόρο* αναφέρουν, επίσης, οι: Πίνδαρος, Πολύβιος και Σκύλαξ ο Καρυανδεύς.

## Παραπομπές


## Πηγές
* Λήμμα *Ιόνιος πόρος* στη Μεγάλη Ελληνική Εγκυκλοπαίδεια, τόμ. ΙΓ΄, σελ. 88.

Κατηγορία:Ιόνιο Πέλαγος
Κατηγορία:Ιστορική γεωγραφία
Κατηγορία:Πορθμοί της Ιταλίας
Κατηγορία:Πορθμοί της Αλβανίας
Νταβίδ Φουστέρ

Ο **Νταβίδ Φουστέρ Τορρίχος** (*David Fuster Torrijos*, 3 Φεβρουαρίου 1982) είναι Ισπανός ποδοσφαιριστής, ο οποίος αγωνιζόταν ως μεσοεπιθετικός. Κατά τη διάρκεια της παρουσίας του στον Ολυμπιακό κατέκτησε έξι πρωταθλήματα και τρία κύπελλα. Από το 2016 μέχρι το 2017, αγωνίστηκε στην ισπανική Χετάφε. Αποσύρθηκε από την ενεργό δράση και πλέον αποτελεί μέλος του προπονητικού τιμ της Βιγιαρρεάλ ΚΦ.

## Καριέρα
### Ξεκίνημα και Βιγιαρεάλ
Ξεκίνησε την καριέρα του το 2002 με την ομάδα UD Oliva. Πήρε μεταγραφή στη Βιγιαρρεάλ ΚΦ το 2004, (αγωνίστηκε -σχεδόν- αποκλειστικά για τις ρεζέρβες)  και οδήγησε την ομάδα στην τρίτη εθνική της Ισπανίας το 2006/2007.

Την περίοδο 2008-09 πωλήθηκε στην Έλτσε, που αγωνιζόταν στη δεύτερη κατηγορία της Ισπανίας. Πραγματοποιώντας πολύ καλή χρονιά στην Έλτσε, της οποίας ήταν πρώτος σκόρερ, και κέρδισε το ενδιαφέρον της Βιγιαρρεάλ ΚΦ που τον απέκτησε ξανά.

### Ολυμπιακός
Μετά από ένα χρόνο παραμονής στη Βιγιαρεάλ, τον Αύγουστο του 2010 αποκτήθηκε από τον Ολυμπιακό.

Πραγματοποίησε πολύ καλή πρώτη χρονιά, πετυχαίνοντας 12 γκολ, επίδοση, που τον ανέβασε στην τρίτη θέση του πίνακα των σκόρερ.. Συνέχισε το ίδιο καλά και την επόμενη χρονιά, έχοντας πολύτιμη συνεισφορά σε εγχώριες και ευρωπαϊκές διοργανώσεις. Στις Ευρωπαϊκές διοργανώσεις αναδείχθηκε πρώτος σκόρερ της ομάδας του.

Μετά την επιτυχημένη του σεζόν 2014-15, όπου με τον Ολυμπιακό κατέκτησε το νταμπλ, παράλληλα επέκτεινε το συμβόλαιό του για 2 έτη ακόμα.

Τελικά η διοίκηση του Ολυμπιακού αποφάσισε να μην ανανεώσει το συμβόλαιό του μετά τη λήξη του, το καλοκαίρι του 2016, πράγμα που δημιούργησε άμεσα έντονες αρνητικές αντιδράσεις από τους φίλαθλους της ομάδας, οι οποίοι συνεχώς έδειχναν τη συμπάθεια τους απέναντι στον Φουστέρ, που πάντα εξέφραζε την αγάπη του για αυτόν τον σύλλογο και έδινε την ψυχή του εντός του γηπέδου.

### Χετάφε
Ο Φουστέρ επέστρεψε στην Ισπανία το καλοκαίρι του 2016, υπογράφοντας ως ελεύθερος στην Χετάφε ΚΦ. Φοράει την φανέλα με τον αριθμό 14.

## Διακρίσεις
: **Ολυμπιακός**
* 6 Πρωταθλήματα Ελλάδας: 2011, 2012, 2013,2014, 2015, 2016
* 3 Κύπελλα Ελλάδας: 2012, 2013, 2015

## Στατιστικά Συλλόγων

*Τελευταία ενημέρωση 19 Μαρτίου 2014

## Προσωπική Ζωή
Ο Νταβίδ Φουστέρ είναι παντρεμένος, με δύο παιδιά.

Ο Νταβίδ Φουστέρ είναι ιδιαίτερα συμπαθής στη γενέτειρά του, για τα ποδοσφαιρικά του επιτεύγματα. Μάλιστα, το καλοκαίρι του 2014, παρευρέθηκε σε ακαδημία της  Όλιβα, σε ένα τουρνούα, μαζί με άλλες σπουδαίες προσωπικότητες του χώρου.

## Παραπομπές



## Εξωτερικοί σύνδεσμοι
* Νταβίδ Φουστέρ, Ο Νταβίδ Φουστέρ στην επίσημη ιστοσελίδα του Ολυμπιακού
* sportculture.gr Ο MVP Φουστέρ!
* Ελευθεροτυπία Νταβίδ Φουστέρ
* Στατιστικά σεζόν 2010-11 
* Στατιστικά σεζόν 2011-12 
* http://www.youtube.com/watch?v=MHUV3P4DXBk Campus David Fuster

Κατηγορία:Ισπανοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Βιγιαρρεάλ ΚΦ
Κατηγορία:Ποδοσφαιριστές Έλτσε ΚΦ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Βιγιαρρεάλ ΚΦ Β
Κατηγορία:Ποδοσφαιριστές Χετάφε ΚΦ
Κατηγορία:Μέσοι ποδοσφαιριστές
Κατηγορία:Βαλενθιανοί ποδοσφαιριστές
Χρήστος Βασιλείου

Ο **Χρήστος Βασιλείου** (Αγρίνιο, 1961) είναι πρώην διεθνής Έλληνας ποδοσφαιριστής -που αγωνιζόταν σαν αμυντικός- και νυν προπονητής ποδοσφαίρου. Ξεκίνησε την καριέρα του από τον Παναιτωλικό σε μικρή ηλικία και το καλοκαίρι του 1983 μετεγγράφηκε στον Παναθηναϊκό.

Με την ομάδα του "τριφυλλιού" έπαιξε για δυο χρονιές στην Α΄ Εθνική κατηγορία (1983-84 και 1984-85), χωρίς να γίνει βασικός (συνολικά 6 συμμετοχές), ωστόσο κατέκτησε ένα νταμπλ (1984). Το καλοκαίρι του 1985 παραχωρήθηκε σαν δανεικός στον ΟΦΗ, όπου έπαιξε δυο χρόνια (1985-86 και 1986-87), με πλήρη παρουσία (55 συμμετοχές, 1 γκολ) αναδεικνυόμενος Κυπελλούχος Ελλάδας (1987). Επέστρεψε στον ΠΑΟ αλλά δεν έμεινε πολύ. Το 1987-88 αγωνίσθηκε σε αγώνες του Κυπέλλου ΟΥΕΦΑ και είχε 23 συμμετοχές στο πρωτάθλημα. Το Δεκέμβριο του 1988 (μόνο 2 παρουσίες με ΠΑΟ στη σεζόν) μετεγγράφηκε στον Απόλλωνα Αθηνών (16 συμμετοχές, 2 γκολ), ενώ ένα ακριβώς χρόνο μετά αποτέλεσε στέλεχος του Ολ. Βόλου (8 συμμετοχές), πάντα στη μεγάλη κατηγορία.

Συνολικά έλαβε μέρος σε **110** παιχνίδια της Α΄Εθνικής, ενώ ακόμη έπαιξε στη Β΄ και τη Δ΄Εθνική, με την ΕΑΡ και τη Ζάκυνθο, αντίστοιχα.

Είναι μια φορά διεθνής και συγκεκριμένα στη φιλική αναμέτρηση Ισπανία-Ελλάδα (3-1), που έγινε στις 24 Σεπτεμβρίου του 1986 στο Χιχόν, όταν πέρασε σαν αλλαγή.

Σαν προπονητής, έχει εργασθεί στις ομάδες Παναιτωλικός, Φωκικός, Ζάκυνθο, ΠΑΣ Πρέβεζα, Βόνιτσα, Ήφαιστο Αγρινίου, ΑΕ Μεσολογγίου, Επισκοπή, Όμηρο Νεοχωρίου κ.α. Η μεγαλύτερή του επιτυχία σημειώθηκε το 2008-09, όταν ανέβασε τον Πλατανιά Χανίων στη Γ΄ Εθνική.

## Πηγές

* Διεθνής στατιστική ιστοσελίδα ποδοσφαίρου
* "Που είναι σήμερα ποδοσφαιριστές"

Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Παναιτωλικού
Κατηγορία:Προπονητές ποδοσφαίρου Α.Π.Σ. Ζακύνθου
Δημήτριος Ιμπροχώρης

Ο **Δημήτριος Ιμπροχώρης** ήταν Έλληνας αγωνιστής του 1821. 
## Βιογραφία
Καταγόταν από τη Βυτίνα και συμμετείχε στην Ελληνική Επανάσταση του 1821 απ΄ αρχής πολεμώντας υπό τον στρατηγό Θ. Κολοκοτρώνη. Διακρίθηκε ιδιαίτερα στις μάχες που δόθηκαν στην Τρίπολη, το Άργος, στα Δερβενάκια και στη δυτική Πελοπόννησο. Το 1825 κατατάχθηκε στο ιππικό ακολουθώντας τον Αλμεΐδα, τον Ρενώ και τον Φαβιέρο στην Κάρυστο. Αργότερα συμμετείχε στους αγώνες που δόθηκαν γύρω από την Αθήνα. Στη συνέχεια ανέλαβε σημαιοφόρος στη δύναμη του Χατζη-Χρήστου και υπασπιστής του. Τελικά έπεσε μαχόμενος σε μάχη που δόθηκε στη Θήβα.

## Πηγές
* "Μεγάλη Ελληνική Εγκυκλοπαίδεια" τομ.ΙΓ΄, σελ.25.

Κατηγορία:Αγωνιστές του 1821
Balkania (οχήματα)

thumb|Ένα από τα οχήματα Balkania

Η βιομηχανία Balkania ήταν το εμπορικό σήμα της **Κ. Ζαχαρόπουλος ΑΒΕΕ** με έδρα την Αθήνα και κατασκεύαζε ελαφρά φορτηγά 4Χ4 και οχήματα τύπου τζιπ. Παράλληλα η εταιρεία έκανε εισαγωγές Ρουμάνικων και Ινδικών αυτοκινήτων. 
Το μοντέλο Autotractor, ένα φορτηγό 4Χ4 με κινητήρα Ντίζελ της Mercedes-Benz 3200cc με μεταλλική καμπίνα και ωφέλιμο φορτίο 1500 κιλών, παρουσιάσθηκε το 1975. Η παραγωγή σταμάτησε το 1984, λόγω αλλαγής του τρόπου φορολόγησης οχημάτων αυτού του τύπου.

Το 1975 επίσης παρουσίασε στην Ελληνική αγορά ένα τύπο τζιπ, κάτω από άδεια της ινδικής Mahindra που ήταν με την σειρά του βασισμένο στο αμερικανικό Jeep. Διέθετε κινητήρα Ντίζελ της Peugeot 3100cc με 62 ίππους, ενώ μια εξελιγμένη έκδοση διέθετε κινητήρα βενζίνης της γαλλικής εταιρείας 2500cc, 103 ίππων.

Το 1984 η εταιρεία μετονομάσθηκε σε MAHINDRA HELLAS AE, χρησιμοποιώντας το όνομα της ινδικής εταιρείας στα προϊόντα της (τα οποία παράγονταν με κάποιες διαφοροποιήσεις από τα αντίστοιχα ινδικά). Το μεγαλύτερο μέρος της παραγωγής, η οποία συνεχίσθηκε έως το 1995, εξαγόταν σε (κυρίως) ευρωπαϊκές χώρες. 

## Βιβλιογραφία
* Λ.Σ. Σκαρτσής και Γ.Α. Αβραμίδης, *Made in Greece*, Typorama/Επιστημονικό Πάρκο Πάτρας, Πάτρα 2003. ISBN 960-7620-30-5.
* L.S. Skartsis, *Greek Vehicle & Machine Manufacturers 1800 to present: A Pictorial History*, Bookstars, Athens 2013. ISBN 978-960-571-009-5.

Κατηγορία:Πρώην ελληνικές αυτοκινητοβιομηχανίες
Νόμος ραδιενεργού μετατόπισης

Ο **Νόμος ραδιενεργού μετατόπισης** αποτελεί μία αρχή στη πυρηνική φυσική και πυρηνική χημεία που διατυπώθηκε για πρώτη φορά το 1913.

Σύμφωνα με τον νόμο αυτό η ραδιενεργός διάσπαση άλφα, ή η ραδιενεργός διάσπαση βήτα σχηματίζουν θυγατρικά προϊόντα των οποίων  ο ατομικός αριθμός διαφέρει κατά δύο ή μία μονάδες αντίστοιχα των μητρικών στοιχείων. Συγκεκριμένα στη πρώτη περίπτωση μειώνεται κατά δύο μονάδες, ενώ στη δεύτερη αυξάνεται κατά μία μονάδα. Παράλληλα ο μαζικός αριθμός στη πρώτη περίπτωση μειώνεται κατά 4 μονάδες, στη δε δεύτερη παραμένει ο ίδιος. Αυτό σημαίνει ότι κατά τις διασπάσεις αυτές λαμβάνει χώρα μεταστοιχείωση με συνέπεια τα θυγατρικά προϊόντα να καταλαμβάνουν στον περιοδικό πίνακα θέση μετατοπισμένη από εκείνη των μητρικών τους στοιχείων (ραδιοϊσοτόπων).

## Παραδείγματα
α) Παράδειγμα διάσπασης άλφα: {}^{238}_{92}\text{U}\to{}^{234}_{90}\text{Th},  β) Παράδειγμα διάσπασης βήτα:  {}^{212}_{82}\text{Pb}\to{}^{212}_{83}\text{Bi}

## Ιστορικό
Τον νόμο αυτό διατύπωσαν ο Πολωνοεβραίος φυσικό και πυρηνικός χημικός Κάζιμιρ Φάγιανς και ο Άγγλος ραδιοχημικός Φρέντερικ Σόντυ, ασχολούμενοι μεμονωμένα ο καθένας. Προς τιμή αυτών ο νόμος της ραδιενεργού μετατόπισης είναι γνωστός και με τα ονόματά τους ως **Νόμος Φάγιανς - Σόντυ**.

## Πηγές
* Εγκυκλοπαίδεια Πάπυρος Larousse Britannica" τομ.42ος, σελ.29

Κατηγορία:Πυρηνική φυσική
Κατηγορία:Ραδιοχημεία
Ιορδάνης ο Αλανός

Ο **Ιορδάνης ο Αλανός**, ήταν βυζαντινός ιστορικός του 6ου αιώνα. Η καταγωγή του ήταν Αλανός. 

Ο Ιορδάνης έγραψε δύο ιστορικά έργα στην ύστερη λατινική γλώσσα εκ των οποίων το μεν ένα υπό τον τίτλο «Romana» αποτελεί επιτομή γενικής ιστορίας το δε έτερο υπό τον τίτλο «Getica», που φέρεται να συνέγραψε στη Κωνσταντινούπολη το 551, αφορά την ιστορία των Γετών στην εποχή του. Στο έργο του αυτό περιλαμβάνονται και κάποια τμήματα του απολεσθέντος έργου του Κασσιοδώρου που έφερε τον τίτλο «De origine actibusque Getorum» (= Περί της αρχής και των πράξεων των Γετών) περιέχοντας και διάφορες άλλες ιστορικές ειδήσεις της εποχής του Αυτοκράτορα Ιουστινιανού.

## Παραπομπές


## Πηγές
* «Μεγάλη Ελληνική Εγκυκλοπαίδεια» τόμ. ΙΓ΄, σελ.91.

Κατηγορία:Βυζαντινοί ιστορικοί
Κατηγορία:Ρωμαίοι ιστορικοί
Τλάλπαν

200px|right
Το **Τλάλπαν** (ισπανικά: *Tlalpan*) είναι ένα από τα δεκαέξι διαμερίσματα (καλούνται delegaciones στα ισπανικά) της Ομοσπονδιακής Περιφέρειας της Πόλης του Μεξικού. Το Τλάλπαν άρχισε ως προ-ισπανικό χωριό που βρέθηκε στη διατομή διάφορων δρόμων που σύνδεσαν Τενοτστιτλάν (Πόλη του Μεξικού) με τα σημεία στο νότο. Εξουσιάστηκε από τους Αζτέκους από Τενοτστιτλάν από τον 15ο αιώνα. Τλάλπαν προέρχεται από την γλώσσα Νάουατλ και σημαίνει “πάνω από τη γη”.

## Εξωτερικοί σύνδεσμοι
* 
* Διαμέρισμα Τλάλπαν  Επίσημος ιστοχώρος
* Εικόνες του Τλάλπαν
* Πληροφορίες σχετικά με το Τλάλπαν, και οι πολιτικές και οικολογικές εξελίξεις του

Κατηγορία:Γεωγραφία του Μεξικού
Άυλα

thumb|Άποψη της Άυλα
thumb|Γενική άποψη της Άυλα
Η **Άυλα** (αραβ.: *آيلة*) είναι αρχαία Ισλαμική πόλη κοντά στη σημερινή Άκαμπα στην Ιορδανία. Είναι η πρώτη ισλαμική πόλη που ιδρύθηκε εκτός της αραβικής χεροσονήσου. Ο αρχαιολογικός χώρος βρίσκεται βορειοδυτικά του σημερινού κέντρου της πόλης.
## Ιστορία
Η πόλη ιδρύθηκε περίπου το έτος 650 από τον χαλίφη Ουθμάν ιμπν Αφφάν και άκμασε από το 661 ως το 1116 υπό το Χαλιφάτο των Ομεϋαδών, της δυναστείας των Αββασιδών και των Φατιμιδών. Παράκμασε στα τελη του 12ου αιώνα μετά από καταστροφικό σεισμό και επιδρομές Βεδουίνων και Σταυροφόρων. Κατακτήθηκε από τον Βαλδουίνο της Ιερουσαλήμ το 1116, και το κέντρο της πόλης μεταφέρθηκε γύρω από το κάστρο των Μαμελούκων.

## Εξωτερικοί σύνδεσμοι
* 
* Aqaba 'The beach of history (3700 BC till date)'
* Museum with No Frontiers : Ayla
* Aqaba: town plan 
*  World Port source-Aqaba 
*  The Oriental Institute of the University of Chicago - Aqaba Project

Κατηγορία:Αρχαίες πόλεις
Τλάουακ

200px|right
Το **Τλάουακ** (ισπανικά: *Tláhuac*) είναι ένα από τα δεκαέξι διαμερίσματα στα οποία η Ομοσπονδιακή Περιφέρεια του Μεξικού διαιρείται. Βρίσκεται στην ανατολική άκρη της περιφέρειας και είναι κυρίως αγροτικό στο χαρακτήρα.

## Εξωτερικοί σύνδεσμοι
* Διαμέρισμα Τλάουακ Επίσημος ιστοχώρος 
* Ειδήσεις, Πολιτική, Εκδηλώσεις

Κατηγορία:Γεωγραφία του Μεξικού
Νταν Μ. Κνούντσεν

Ο **Νταν Μ. Κνούντσεν** (Dan M. Knudsen, γεννήθηκε το 1962) ήταν Ύπατος Αρμοστής των Νήσων Φερόε (Rigsombudsmanden på Færøerne) από το 2008 ως τις 9 Μαΐου 2017. 

## Ύπατος Αρμοστής και προηγούμενα αξιώματα
Διορίστηκε στο αξίωμά του το 2008 και διαδέχθηκε τον Σόρεν Κρίστενσεν (Søren Christensen). Τα προηγούμενα χρόνια εργάστηκε στο υπουργείο Οικονομικών της κυβέρνησης των Φερόε (1997-2000). Κατέχει τίτλο Μάστερ στην Πολιτική Οικονομία, από το Πανεπιστήμιο Νότιας Δανίας (Όντενσε 1997). 

## Καθήκοντα
Ως ύπατος αρμοστής σχεδιάζει το ετήσιο πόρισμα για την κοινωνία των νησιών και το καταθέτει στον Πρωθυπουργό της Δανίας, ενώ είναι και εκπρόσωπος της βασίλισσας Μαργαρίτας στο έδαφος των Νήσων Φερόε. Ανάμεσα στις αρμοδιότητές του είναι και η υπογραφή στα χαρτονομίσματα για την έγκριση της κυκλοφορίας τους.

## Παραπομπές


## Πηγές
*Πληροφορίες για τον ύπατο αρμοστή from the official Danish Prime Minister website.

Κατηγορία:Πολιτικοί των Φερόε
Μητροπολιτική περιοχή

**Μητροπολιτική περιοχή**, μερικές φορές αναφέρεται και ως **μητροπολιτική περιφέρεια**, είναι μια περιοχή που αποτελείται από ένα πυκνοκατοικημένο αστικό πυρήνα, με πιο αραιοκατοικημένες τις γύρω περιοχές του, η οποία μοιράζεται τη βιομηχανία, τις υποδομές και τη στέγαση. Η μητροπολιτική περιοχή συνήθως εμπεριέχει πολλαπλές περιοχές δικαιοδοσίας όπως δήμους, νομούς, περιφέρειες, κράτη, ακόμη και έθνη. Καθώς οι κοινωνικοί, οικονομικοί και πολιτικοί θεσμοί έχουν αλλάξει, οι μητροπολιτικές περιοχές έχουν γίνει βασικές οικονομικές και πολιτικές περιοχές. Οι μητροπολιτικές περιοχές περιλαμβάνουν μία ή περισσότερες αστικές περιοχές, κωμοπόλεις και αγροτικές περιοχές οι οποίες, από κοινωνικο-οικονομική άποψη, συνδέονται με τον αστικό πυρήνα.

## Παραπομπές


## Εξωτερικοί σύνδεσμοι
* Metropolis.org, An organisation of world metropolises
* Urban Employment Areas in Japan (Metropolitan Employment Areas in Japan)
* Turismo.fvg.it, (Metropolis read by maps in Friuli Venezia Giulia - Northeast of Italy - EU)
* Geopolis : research group, university of Paris-Diderot, France — Urbanization of the world
Μητρόπολη (αρχιερατική περιφέρεια)

Η **μητρόπολη** ή **μητροπολιτική περιφέρεια** στον Χριστιανισμό είναι η επαρχία ή διευρυμένη περιφέρεια με επικεφαλής έναν μητροπολίτη ή έναν επίσκοπο, ο οποίος έχει έδρα στην πρωτεύουσα πόλη μιας εκκλησιαστικής περιφέρειας. Στην δικαιοδοσία της μητρόπολης μπορεί να βρίσκονται άλλες μικρότερες επισκοπές, που αποτελούν μικρότερες διοικητικές μονάδες της τοπικής εκκλησίας. Η μητρόπολη ουσιαστικά μπορεί να αποτελεί την αρχιεπισκοπή και την περιφέρεια ενός αρχιεπισκόπου. Οι μητροπόλεις μπορεί να βρίσκονται κάτω από την δικαιοδοσία μίας εξαρχίας, μίας αρχιεπισκοπής μιας αυτόνομης ή ημιαυτόνομης χριστιανικής εκκλησίας, ή ενός πατριαρχείου.

Ο καθεδρικός ναός στην πόλη-έδρα μιας μητρόπολης, ονομάζεται μητροπολιτικός ναός ή μητρόπολη. Το διοικητικό κέντρο του μητροπολίτη και συχνά ο τόπος κατοικίας του, ονομάζεται μητροπολιτικό μέγαρο, όπως αντίστοιχα για έναν επίσκοπο το επισκοπείο.  Η μητρόπολη ως αρχιερατική περιφέρεια που συναντάται κυρίως στην Ορθόδοξη Εκκλησία, τις Ανατολικές Καθολικές Εκκλησίες και τις επισκοπές της Αγγλικανικής Κοινωνίας, ενώ στην Ρωμαιοκαθολική Εκκλησία, συνηθίζονται περισσότερο οι όροι επισκοπή και αρχιεπισκοπή.
## Παραπομπές

## Δείτε επίσης
* Μητροπολίτης
* Κατάλογος Μητροπόλεων της Εκκλησίας της Ελλάδος

Κατηγορία:Ορθοδοξία
Κατηγορία:Καθολική Εκκλησία
Κατηγορία:Αγγλικανισμός
Κατηγορία:Χριστιανική ορολογία
Φαίδρος, ο του Θυμοχάρη

Ο **Φαίδρος** ήταν αρχαίος Αθηναίος στρατηγός, γιος του Θυμοχάρη, που πρωτοστάτησε στην στάση εναντίον του τύραννου Λαχάρη μετά την οποία ο μεν Λάχαρης κατέφυγε στη Θήβα, ο δε Δημήτριος ο Πολιορκητής κατέλαβε την Αθήνα το 297 π.Χ.. Το 291 π.Χ. μερίμνησε για την αυτονομία της Αθήνας. Επίσης ο στρατηγός Φαίδρος διακρίθηκε στους αγώνες κατά του Αντιγόνου του Γονατά και στην εκστρατεία του Πύρρου το 272 π.Χ.. Για τις υπηρεσίες που πρόσφερε συνολικά στη πόλη των Αθηνών ο Φαίδρος τιμήθηκε με ειδικό ψήφισμα.

Ο Φαίδρος ο του Θυμοχάρη αναφέρεται έτσι προς διάκριση του παππού του, επίσης Αθηναίου στρατηγού, Φαίδρου γιου του Καλλία.

## Πηγές
* *Εγκυκλοπαίδεια Πάπυρος Larousse Britannica*, τόμ. 59, σελ. 115

Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Φαίδρος, ο του Καλλία

Ο **Φαίδρος** ήταν αρχαίος Αθηναίος στρατηγός, γιος του Καλλία. Καταγόταν από τον αρχαίο δήμο του Σφηττού. 

Την περίοδο 347 - 346 π.Χ. έχοντας αναλάβει στρατηγός εξεστράτευσε με στόλο κατά της Μυτιλήνης που είχε επαναστατήσει την οποία αφού ανακατέλαβε φρόντισε και την επανέφερε στην Αθηναϊκή συμμαχία. Την δε περίοδο 323 - 322 π.Χ. έσπευσε και κατέλαβε τα Στύρα την οποία στη συνέχεια και κατέστρεψε.

Εγγονός αυτού ήταν ο επίσης Αθηναίος στρατηγός Φαίδρος, ο του Θυμοχάρη.

## Πηγές
* "Εγκυκλοπαίδεια Πάπυρος Larousse Britannica" τομ.59, σελ.115.

Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Λούλης (αποσαφήνιση)

Λουλης σημαίνει:ΟΥΕ ΌΥΕ

## Πρόσωπα
* Αλκιβιάδης Λούλης (1893-1953), Έλληνας πολιτικός και αντιστασιακός.
* Βασίλης Λούλης (1901-1971), Έλληνας λογοτέχνης.
* Γιάννης Λούλης, Έλληνας επικοινωνιολόγος, πολιτικός αναλυτής και συγγραφέας.
* Γιώργος Λούλης (; , 1971), Έλληνας πολιτικός και επιχειρηματίας.
* Κωνσταντίνος Λούλης (1955- ), Έλληνας επιχειρηματίας και πολιτικός διοικητής του Αγίου Όρους.
* Χρήστος Λούλης (1976- ), Έλληνας ηθοποιός.

## Διαφορά
* Μύλοι Λούλη, ελληνική αλευροβιομηχανία.
* Λούλης Λουλάκης, κινηματογραφικός χαρακτήρας της Ντίσνεϋ.

Κατηγορία:Ελληνικά επώνυμα
2225 Σερκόφσκι

Ο **Σερκόφσκι (Serkowski)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,882. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Πολωνοαμερικανού αστρονόμου Κριστόφ Σερκόφσκι (*Krzysztof M. Serkowski*).

## Φυσικά χαρακτηριστικά
Τα φυσικά χαρακτηριστικά του Σερκόφσκι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σερκοφσκι
2226 Κούνιτζα

Η **Κούνιτζα (Cunitza)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,71. Ανακαλύφθηκε το 1936 από τον Γερμανό αστρονόμο Άλφρεντ Μπόρμαν, που παρατηρούσε από τη Χαϊδελβέργη και πήρε το όνομά της από το επώνυμο της Λύντια Κούνιτζ (*Lydia Cunitz*), αδελφής της συζύγου του Μπόρμαν.

## Φυσικά χαρακτηριστικά
Τα φυσικά χαρακτηριστικά της Κούνιτζα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουνιτζα
Φαιδριάδες πέτρες

[μικρογραφία|δεξιά|200px|Τα δύο βραχώδη απόκρημνα υψώματα στη νότια πλευρά του [Παρνασσός|Παρνασσού με την ονομασία *Φαιδριάδες πέτρες*.]]
Στην αρχαιότητα με την ονομασία **Φαιδριάδες πέτρες** καλούνταν δύο βραχώδη απόκρημνα υψώματα που βρίσκονται στη νότια πλευρά του Παρνασσού πάνω ακριβώς από το Μαντείο των Δελφών και την Κασταλία πηγή, η οποία ανάβλυζε ανάμεσά τους. Γεωλογικά, οι Φαιδριάδες αποτελούνται από σκουρόχρωμο ασβεστόλιθο και δημιουργήθηκαν κατά την ιουρασσική περίοδο.
αριστερά|μικρογραφία|200px|Οι Φαιδριάδες από ζωγραφικό έργο του Edward Lear

Τα υψώματα αυτά βρίσκονται κατά διεύθυνση ανατολή-δύση. Το ανατολικό έφερε το όνομα «*Ναυπλία*», το δε δυτικό «*Υάμπεια*». Σύμφωνα με καταγραφές αρχαίων ιστορικών οι δύο αυτές Φαιδριάδες πέτρες αποτελούσαν τόπο θανατικής εκτέλεσης βεβήλων του Μαντείου των Δελφών οι οποίοι και κατακρημνίζονταν από αυτές. Ιδιαίτερη εκπληκτική αναφορά γίνεται γι' αυτές κατά τους Περσικούς πολέμους, όπου και παρατηρήθηκαν πολλά περίεργα και θαυμαστά.
Συγκεκριμένα, σύμφωνα με τον Ηρόδοτο, το 480 π.Χ. οι Πέρσες επέδραμαν εναντίον του ιερού του Μαντείου προκειμένου να το συλήσουν. Οι ιερείς του Ναού, που έτσι κι αλλιώς φαίνονταν να ακολουθούν φιλοπερσική πολιτική, είχαν αρνηθεί τη βοήθεια των Αθηναίων υποστηρίζοντας ότι ο θεός Απόλλων προστατεύει το χώρο. Όταν πλησίασαν πολύ κοντά οι Πέρσες, από τα υψώματα αυτά άρχιαν να πέφτουν εναντίον τους κεραυνοί καθώς και βράχια τα οποία όμως χωρίς να προσκρούουν σε ιερούς χώρους καταδίωκαν τους Πέρσες και τους φόνευαν. Ο Ηρόδοτος αναφέρει πως στις μέρες του μπορούσε κανείς να δει ακόμη αυτούς τους βράχους στο χώρο του ιερού της Αθηνάς Προναίας.

Στο αρχαίο κείμενο αναφέρονται και άλλα αξιοπερίεργα, όπως ότι κατά την επιδρομή εμφανίστηκαν από μόνα τους όπλα μπροστά από το ναό της Αθηνάς Προναίας και από το ναό του Απόλλωνα. Την καταδίωξη των Περσών ολοκλήρωσαν οι σκιές δύο τοπικών ηρώων, του Φύλακου και του Αυτόνοου, των οποίων οι χώροι λατρείας βρίσκονταν στον ευρύτερο χώρο των Δελφών.

## Πηγές
* «Εγκυκλοπαίδεια Πάπυρος Larousse Britannica», τόμ. 59ος, σελ. 115
* Ηρόδοτος, 8.35-39.

## Παραπομπές


Κατηγορία:Μαντείο των Δελφών
Κατηγορία:Παρνασσός
Κατηγορία:Περσικοί Πόλεμοι
Κατηγορία:Δελφοί
2227 Όττο Στρούβε

μικρογραφία|Η τροχιά του αστεροειδούς 2227 Όττο Στρούβε
Ο **Όττο Στρούβε** (*Otto Struve*) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1955 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Ρωσοαμερικανού αστρονόμου Όττο Στρούβε.

## Φυσικά χαρακτηριστικά
Τα φυσικά χαρακτηριστικά του Όττο Στρούβε είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οττο Στρουβε
2228 Σογιούζ-Απόλλων

μικρογραφία|Η τροχιά του αστεροειδούς 2228 Σογιούζ-Απόλλων
Ο **Σογιούζ-Απόλλων (Soyuz-Apollo)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή της κοινής αμερικανοσοβιετικής διαστημικής αποστολής Απόλλων-Σογιούζ το 1975 (το όνομα του αστεροειδή είναι «Σογιούζ-Απόλλων» και όχι «Απόλλων-Σογιούζ» προς αποφυγή συγχύσεως με τον αστεροειδή 1862 Απόλλων).

## Φυσικά χαρακτηριστικά
Τα κυρίως φυσικά χαρακτηριστικά του Σογιούζ-Απόλλων είναι άγνωστα. Ο Σογιούζ-Απόλλων περιστρέφεται γύρω από τον εαυτό του μία φορά κάθε 5 ώρες 23 λεπτά και 5 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σογιουζ-Απολλων
2229 Μετζάρκο

Ο **Μετζάρκο (Mezzarco)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1977 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από την ιταλική λέξη που σημαίνει «διπλή αψίδα» ή «διπλός θόλος».

## Φυσικά χαρακτηριστικά
Τα φυσικά χαρακτηριστικά του Μετζάρκο είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μετζαρκο
Φαίδων (αποσαφήνιση)

**Φαίδων**, αρχαιοελληνικό αντρικό κύριο όνομα, που προέρχεται από το θέμα *φαιδ-* του αρχαιοελληνικού επιθέτου *φαιδρός*.

* Φαίδων (όνομα), ελληνικό αντρικό κύριο όνομα

Με το όνομα φέρονται κατά την αρχαιότητα:

* Φαίδων (φιλόσοφος) από την Ηλεία
* Φαίδων (διάλογος), ένας από τους πλατωνικούς διαλόγους
* Φαίδων (μυθολογία), μυθικός βασιλιάς των Μολοσσών
* Φαίδων ο Ηλείος, σωκρατικός φιλόσοφος
2230 Γιουνάν

Ο **Γιουνάν (Yunnan)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,796. Ανακαλύφθηκε το 1978 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από την ομώνυμη κινεζική επαρχία.

## Φυσικά χαρακτηριστικά
Τα φυσικά χαρακτηριστικά του Γιουνάν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιουναν
Κατηγορία:Γιουνάν
2231 Ντάρελ

Ο **Ντάρελ (Durrell)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,208. Ανακαλύφθηκε το 1941 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του προς τιμή του Βρετανού συγγραφέα και ποιητή Λώρενς Ντάρελ.

## Φυσικά χαρακτηριστικά
Ο φασματικός τύπος του Ντάρελ είναι **C** (ανθρακούχος). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νταρελ
2232 Αλτάι

Ο **Αλτάι (Altaj)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1969 από τη Σοβιετική αστρονόμο Μπέλα Αλεξέγιεβνα Μπουρνάσεβα, που παρατηρούσε από το Ναουτσνί της Κριμαίας, και πήρε το όνομά του από τη Δημοκρατία των Αλτάι, πατρίδα της Μπουρνάσεβα, όπου κατοικούσε η μητέρα της, `Ελενα Α. Βασίλιεβα.

## Φυσικά χαρακτηριστικά
Τα φυσικά χαρακτηριστικά του Αλτάι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλται
2233 Κουζνέτσοφ

Ο **Κουζνέτσοφ (Kuznetsov)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1972 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και πήρε το όνομά του από το επώνυμο του αντάρτη του Β΄ Παγκόσμιου Πολέμου και ήρωα Νικολάι Ιβάνοβιτς Κουζνέτσοφ (Николай Иванович Кузнецов, 1911-1944).

## Φυσικά χαρακτηριστικά
Τα κυρίως φυσικά χαρακτηριστικά του Κουζνέτσοφ είναι άγνωστα. Ο Κουζνέτσοφ περιστρέφεται γύρω από τον εαυτό του μία φορά κάθε 5 ώρες και 2 λεπτά (Ditteon & West 2011).

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουζνετσοφ
2234 Σμάντελ

μικρογραφία|Η τροχιά του αστεροειδούς 2234 Σμάντελ
Ο **Σμάντελ (Schmadel)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1977 από τον Γερμανό αστρονόμο Χανς-Έμιλ Σούστερ, που παρατηρούσε από το Ευρωπαϊκό Νότιο Αστεροσκοπείο, στην κορυφή Λα Σίγια των χιλιανών Άνδεων, και πήρε το όνομά του προς τιμή του Γερμανού αστρονόμου Λουτζ Σμάντελ.

## Φυσικά χαρακτηριστικά
Ο φασματικός τύπος του Σμάντελ είναι **A** (κατά SMASSII). Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σμαντελ
2236 Αυστρασία

Η **Αυστρασία (Austrasia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1933 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο ευρωπαϊκό Μεροβιγγειανό βασίλειο.

## Φυσικά χαρακτηριστικά
Τα φυσικά χαρακτηριστικά της Αυστρασίας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αυστρασια
2237 Μέλνικοφ

μικρογραφία|Η τροχιά του αστεροειδούς 2237 Μέλνικοφ
Ο **Μέλνικοφ (Melnikov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,826. Ανακαλύφθηκε το 1938 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά του προς τιμή του Ρώσου αστρονόμου Όλεγκ Αλεξάντροβιτς Μέλνικοφ.

## Φυσικά χαρακτηριστικά
Η μέση διάμετρος του Μέλνικοφ εκτιμάται σε 20,54 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,1265 ± 0,015.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μελνικοφ
The Mark II Purple Singles

Το **The Mark II Purple Singles** είναι μία συλλογή τραγουδιών που κυκλοφόρησε τον Απρίλιο του 1979 από το χαρντ ροκ συγκρότημα Deep Purple. Περιλαμβάνει τραγούδια των Deep Purple αλλά και ζωντανές και ανέκδοτες ηχογραφήσεις της περιόδου 1972 με 1973, από τη δεύτερη γραμμή μελών των Deep Purple.

## Τα τραγούδια του δίσκου
**1. [[Smoke on the Water]]** *(Blackmore, Gillan, Glover, Lord, Paice)* - 5:12
από το Made in Japan
**2. [[Black Night]]** *(Blackmore, Gillan, Glover, Lord, Paice)* - 4:56
ζωντανή εκτέλεση από τις ηχογραφήσεις για το Made in Japan
**3. [[Child in Time]]** *(Blackmore, Gillan, Glover, Lord, Paice)* - 9:52
από το Made in Japan
**4. [[Woman from Tokyo]]** *(Blackmore, Gillan, Glover, Lord, Paice)* - 4:28
από το Who Do We Think We Are
**5. [[Never Before]]** *(Blackmore, Gillan, Glover, Lord, Paice)* - 3:30
από το Machine Head
**6. [[When a Blind Man Cries]]** *(Blackmore, Gillan, Glover, Lord, Paice)* - 3:29
από το σινγκλ του δίσκου Machine Head
**7. Painted Horse** *(Blackmore, Gillan, Glover, Lord, Paice)* - 5:18
από τις ηχογραφήσεις για το δίσκο Who Do We Think We Are

## Θέσεις τσαρτ
***The Mark II Purple Singles*** *(άλμπουμ)*

***Επίσημη κυκλοφορία: [[Απρίλιος]] [[1979]]***

## Τα μέλη των Deep Purple
Το **Mark II Purple Singles** περιέχει κομμάτια τα οποία ηχογραφήθηκαν από τη δεύτερη σειρά μελών του συγκροτήματος. Η εν λόγω σειρά έμεινε στην ιστορία ως η πιο επιτυχημένη και χαρακτηριστική των **[[Deep Purple]]**. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Ρίτσι Μπλάκμορ]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

Κατηγορία:Δισκογραφία των Deep Purple
Κατηγορία:Άλμπουμ του 1979
2238 Στεσένκο

μικρογραφία|Η τροχιά του αστεροειδούς 2238 Στεσένκο
Ο **Στεσένκο (Steshenko)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,9. Ανακαλύφθηκε το 1972 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστροφυσικού Νικολάι Βλαδιμίροβιτς Στεσένκο (Николай Владимирович Стешенко).

## Φυσικά χαρακτηριστικά
Η μέση διάμετρος του Στεσένκο εκτιμάται σε 18,10 χιλιόμετρα, ενώ το γεωμετρικό άλβεδό του είναι 0,094 ± 0,016.

## Εξωτερικοί σύνδεσμοι
* Τροχιά από το JPL (Java) / Εφημερίδα

Στεσενκο
2239 Παράκελσος

μικρογραφία|3D μοντέλο του αστεροειδούς 2239 Παράκελσος
Ο **Παράκελσος (Paracelsus)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1978 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από τον Παράκελσο.

## Φυσικά χαρακτηριστικά
Η μέση διάμετρος του Παράκελσου εκτιμάται σε 38,93 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0293.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παρακελσος
2240 Τσάι

Ο **Τσάι (Tsai)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1978 από το προσωπικό του Αστεροσκοπείου του Χάρβαρντ στο Όουκ Ριτζ, και πήρε το όνομά του προς τιμή του Ταϊβανού αστρονόμου Τσάι Τσανγκ-Χσιέν (*Tsai Chang-hsien*), διευθυντή του αστεροσκοπείου της Ταϊπέι και εκλαϊκευτή της αστρονομίας.

Αξιοσημείωτη είναι η μικρή κλίση της τροχιάς του Τσάι ως προς την εκλειπτική, μόλις 50΄34΄΄, κάτι που θα διευκόλυνε μια διαστημική αποστολή από τη Γη σε αυτό τον αστεροειδή.

## Φυσικά χαρακτηριστικά
Η μέση διάμετρος του Τσάι εκτιμάται σε 24,87 χιλιόμετρα, ενώ το γεωμετρικό άλβεδό του είναι 0,054 ± 0,011.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τσαι
2235 Βιττόρε

Ο **Βιττόρε (Vittore)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη. Ανακαλύφθηκε εκ νέου το 1979 από μία ομάδα ερασιτεχνών αστρονόμων, που παρατηρούσαν από το Αστεροσκοπείο Σαν Βιττόρε της Μπολόνια, και πήρε το όνομά του από το αστεροσκοπείο αυτό.

## Φυσικά χαρακτηριστικά
Η μέση διάμετρος του Βιττόρε εκτιμάται σε 44,45 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0469. Ο Βιττόρε περιστρέφεται γύρω από τον εαυτό του μία φορά κάθε 32 ώρες και 6 λεπτά (Brinsfield & Higgins 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιττορε
2241 Αλκάθους

μικρογραφία|Η τροχιά του αστεροειδούς 2241 Αλκάθους
Ο **Αλκάθους (Alcathous)** είναι ένας μεγάλος αστεροειδής της Τρωικής Ομάδας του Δία (επόμενο μέλος), με απόλυτο μέγεθος (όπως ορίζεται για το Ηλιακό σύστημα) 8,64. Ανακαλύφθηκε το 1979 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ, και πήρε το όνομά του από τον μυθικό βασιλιά Αλκάθοο.

## Φυσικά χαρακτηριστικά
Η μέση διάμετρος του Αλκάθου εκτιμάται σε 114,6 ± 5,8 χιλιόμετρα, ο φασματικός τύπος του είναι **D** (κατά Tholen), ενώ το γεωμετρικό άλβεδό του είναι 0,0471. Ο Αλκάθους περιστρέφεται γύρω από τον εαυτό του μία φορά κάθε 5,5 ως 10 ώρες περίπου.

## Δείτε επίσης
* Κατάλογος τρωικών αντικειμένων Δία (τρωικό στρατόπεδο)

## Εξωτερικοί σύνδεσμοι
* Τροχιά από το JPL (Java) / Εφημερίδα

Αλκαθους
2242 Μπάλατον

Ο **Μπάλατον (Balaton)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,168. Ανακαλύφθηκε το 1936 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης, και πήρε το όνομά του από τη μεγάλη λίμνη Μπάλατον της πατρίδας του.

## Φυσικά χαρακτηριστικά
Τα φυσικά χαρακτηριστικά του Μπάλατον είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαλατον
Φαίαξ ο Αθηναίος

Ο **Φαίαξ ο Αθηναίος** ήταν αρχαίος Έλληνας πολιτικός και ρήτορας της Αθήνας. Ήταν γιος του Ερασίστρατου, που έζησε και έδρασε στην εποχή του Νικία και του Αλκιβιάδη.

Ο Φαίαξ ο Αθηναίος αναφέρεται μαζί με άλλους Αθηναίους όταν το έτος 424 π.Χ. μετέβησαν στην Ιταλία προκειμένου διαβάλλοντας τις Συρακούσες να καταφέρουν να συνενώσουν όλες τις άλλες πόλεις εναντίον τους, εξυπηρετώντας έτσι τις τότε πολιτικές σκοπιμότητες της Αθήνας. Αργότερα εξυπηρετώντας πάντα ίδιες σκοπιμότητες και εκπροσωπώντας την Αθήνα συμμετείχε σε διάφορες αποστολές στη Θεσσαλία και σε πόλεις της Μακεδονίας.

## Πηγές
* "Εγκυκλοπαίδεια Πάπυρος Larousse Britannica" τομ.59ος, σελ.114.

Κατηγορία:Αρχαίοι Αθηναίοι
Κατηγορία:Αρχαίοι Έλληνες ρήτορες
Κατηγορία:Αρχαίοι Έλληνες πολιτικοί
Πολύβιος Βασιλειάδης

Ο **Πολύβιος Βασιλειάδης** (Κωνσταντινούπολη, ;1922) ήταν Έλληνας θεατρικός συγγραφέας και ηθοποιός.

Στο ξεκίνημά του συνεργάσθηκε με διάφορα περιοδικά σαν συγγραφέας στήλης και το 1952 παρουσίασε το πρώτο του θεατρικό σενάριο.
 
Το 1957 συνέγραψε μαζί με το Νίκο Τσιφόρο το πρώτο του σενάριο για την ταινία «*ο Γυναικάς*». 

Η συνεργασία των δυο ανδρών απέφερε συνολικά 18 έργα. 

Ο Βασιλειάδης, παράλληλα, δημιούργησε και μόνος του σενάρια για πολλά άλλα έργα (κινηματογράφου, θεάτρου, βιντεοταινιών).

Κατά τις δεκαετίες του ΄70 και του ΄80 συνεργάστηκε με τον Λ. Μιχαηλίδη κ.α. 

Η εργογραφία του περιλαμβάνει περισσότερες από 40 ταινίες.

## Ενδεικτική εργογραφία
*Ο γυναικάς (1957)
*Ο Τζίτζικας κι ο Μέρμηγκας (1958)
*Ο θησαυρός του μακαρίτη (1959)
* Το κοροϊδάκι της δεσποινίδος (1960)
*Ο Κλέαρχος, η Μαρίνα κι ο κοντός (1961)
*Οι γαμπροί της Ευτυχίας (1962)
* Άλλος για το ...εκατομμύριο (1964)
*Η γυναίκα μου τρελάθηκε (1966)
*Μια Ιταλίδα απ' την Κυψέλη (1968)

## Τηλεοπτικές σειρές
* Ένα υπέροχο ζευγάρι (1973)
* 60 λεπτά, χωρίς λεφτά (1976)

## Βίντεο
* Εραστής για κλάματα (1988)

## Θεατρικές παραστάσεις (στην T.V.)
* Οι απιστίες (1997, Mega)
* Μαμά ...μαμούνια (1998, ANT1)

## Παραστασιογραφία
Κατάλογος ελληνικών παραστάσεων των θεατρικών έργων του Π. Βασιλειάδη.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Πηγές
* https://web.archive.org/web/20140219145640/http://www.karagiannis-karatzopoulos.gr/

Κατηγορία:Έλληνες θεατρικοί συγγραφείς
Κατηγορία:Έλληνες σεναριογράφοι
Ηλίας Λεφούσης

Ο **Ηλίας Λεφούσης** (Κερασιά Μαγνησίας, 1926 - Θεσσαλονίκη, 2008) ήταν Έλληνας συγγραφέας και πεζογράφος της νεότερης γενεάς της νεοελληνικής πεζογραφίας.
## Βιογραφικά στοιχεία
Γεννήθηκε στην Κερασιά Μαγνησίας και έζησε τα περισσότερα χρόνια της ζωής του στον Βόλο.

Το έργο του *Ασημίνα Λαΐου* επανεκδόθηκε τρεις φορές και είχε λάβει το Β΄ Κρατικό Βραβείο Λογοτεχνίας στην κατηγορία Μυθιστόρημα το 1985. Το έργο μεταφέρθηκε στην τηλεόραση το 1989 από τον σκηνοθέτη Τάσο Ψαρά σε τηλεοπτική σειρά δεκατριών επεισοδίων με τον ομώνυμο τίτλο και με παραγωγή της ΕΡΤ. Τον ίδιο χρόνο, το έργο μεταφράστηκε στα βουλγαρικά από την Αιμιλία Σκαρλάτοβα και στα αγγλικά από τον Ελληνοαμερικανό Θωμά Κουφοδήμο (Thomas Kofodimos).

Απεβίωσε στη Θεσσαλονίκη το 2008.

## Ύφος, Θεματολογία
Τα θέματα με τα οποία καταπιάνεται ο Η. Λεφούσης αφορούν κυρίως το εργατικό κίνημα του Βόλου, και την αγροτική ζωή της Θεσσαλίας κατά τον 20ό αιώνα. Η γωνία θέασης των γεγονότων πάντως είναι ιδιότυπη. Η θέαση γίνεται μέσα από τα μάτια των ηρώων και λιγότερο απ΄την πλευρά του συγγραφέα. Παράλληλα έχει συγγράψει πληθώρα διηγημάτων. Η γλώσσα είναι χαρακτηριστική, με αρκετούς ιδιωματισμούς, ακόμη και στο συντακτικό, και κοντές περιόδους (προτάσεις).

## Μουσείο Ηλία Λεφούση
Από το 2014 λειτουργεί μουσείο (σχετικά με το έργο του), στη γενέτειρά του. Με πρωτοβουλία του δήμου Ρήγα Φεραίου, ιδρύθηκε μουσείο προς τιμήν του Ηλία Λεφούση. Το μουσείο περιλαμβάνει το σύνολο του συγγραφικού έργου του συγγραφέα καθώς και προσωπικά του αντικείμενα. Το μουσείο εδρεύει στο πρώην δημοτικό σχολείο Κερασιάς, το οποίο δεν λειτουργεί από το 2010. Στα εγκαίνιά του παρευρέθη πλήθος κόσμου.

## Εργογραφία
Τα περισσότερα έργα του Ηλία Λεφούση υπήρξαν μυθιστορήματα και μελέτες. Ενδεικτικά:
; Ατομικά έργα
*(1957) *Ένας χειμώνας από τη ζωή μου*
*(1958) *Eπιστροφή στο αλέτρι* 
*(1964) *Φιλιάτικα*
*(1975) *Μικρό Ιππικό*
*(1977) *Τα 12 διηγήματα*
*(1978) *Κολλίγοι*
*(1980) *Βοϊδάμαξες*
*(1984) *Ασημίνα Λαΐου*, [Β΄ Κρατικό Βραβείο Μυθιστορήματος, 1985], 1η εκδ. Κώδικας, 2η εκδ. Δωρικός, 3η εκδ. Σύγχρονη Εποχή, ISBN 960-7332-60-1
*(1985) *Το Εργατικό Κίνημα του Βόλου*
*(1986) *Τύμπανα του 1909*, εκδ. Σύγχρονη Εποχή, ISBN 960-224-303-1
*(1991) *Μπέηδες και Τσιφλικάδες*, εκδ. Δωρικός, ISBN 960-279-322-8
*(1992) *Όσο βγαίνει το χορτάρ, όσο κυλάει το νερό*
*(1993) *Νήσος Τρίκερι τη*, εκδ. Σύγχρονη Εποχή, ISBN 960-224-687-1
*(1994) *Η Κερασιά του Βόλου*
*(1994-95) *Χωρικοί, Τριλογία: 1940-1945*, [τρίτομο έργο],
**(1994) εκδ. Σύγχρονη Εποχή, ISBN 960-224-718-5
**(1995) εκδ. Σύγχρονη Εποχή, ISBN 960-224-721-5
**(1995) εκδ. Σύγχρονη Εποχή, ISBN 960-224-730-4
*(1996) *Ρακί του νόστου*
*(1997) *Κανάλια και Κάρλα*
*(2003) *Το παραμύθι Τοβίτ*
; Συλλογικά έργα
*(2001) *Βόλος: Μια πόλη στη λογοτεχνία*, εκδ. Μεταίχμιο, ISBN 960-375-237-1

## Παραπομπές


Κατηγορία:Έλληνες συγγραφείς του 20ού αιώνα
Λικούντ - Εθνικό Φιλελεύθερο Κίνημα

Το **Λικούντ** (εβραϊκά: **'), επισήμως **Λικούντ - Εθνικό Φιλελεύθερο Κίνημα** ([[εβραϊκά]]: **') είναι συντηρητικό σιωνιστικό πολιτικό κόμμα στο Ισραήλ, με αρνητική στάση απέναντι στους Άραβες και υποστήριξη στους εποικισμούς και στην κατάληψη της Παλαιστίνης. Ιδρύθηκε το 1973 αρχικά ως ένας συνασπισμός διάφορων δεξιών και φιλελεύθερων κομμάτων και το 1988 έγινε η μετατροπή του σε ενιαίο κόμμα. Σήμερα ηγέτης του Λικούντ είναι ο Μπενιαμίν Νετανιάχου.

Η νίκη του κόμματος στις εκλογές του 1977 αποτέλεσε μία καθοριστική στιγμή για την πολιτική ιστορία του Ισραήλ καθώς ήταν η πρώτη φορά που η αριστερά έχασε την εξουσία. Στη συνέχεια το Λικούντ κυριάρχησε σε πολλές εκλογικές αναμετρήσεις, ιδιαίτερα κατά τη δεκαετία του 80. Το 2005 το Λικούντ αντιμετώπισε μία μεγάλη εσωκομματική κρίση η οποία οδήγησε τελικά στην διάσπαση καθώς ο τότε αρχηγός Αριέλ Σαρόν αποχώρησε ιδρύοντας ένα νέο κόμμα, το Καντίμα.

Το Λικούντ και ιδιαιτέρως ο ηγέτης του, Μπενιαμίν Νετανιάχου, κατηγορούνται ότι έπαιξαν πολύ σημαντικό ρόλο στην άνοδο της Χαμάς στην Παλαιστίνη. Αιτία που μπορεί να οδήγησε τον Νετανιάχου να βοηθήσει σε κάτι τέτοιο (αν οι κατηγορίες ευσταθούν), είναι η πολιτική του "διαίρει και βασίλευε" ανάμεσα στους Παλαιστίνιους.

## Εκλογικά αποτελέσματα
### Κοινοβούλιο (''[[Κνέσετ]]'')

## Παραπομπές


Κατηγορία:Ισραηλινά πολιτικά κόμματα
Κατηγορία:Σιωνιστικά κόμματα στο Ισραήλ
Κατηγορία:Φιλελεύθερα-Συντηρητικά κόμματα
Λαϊκό Μέτωπο για την Απελευθέρωση της Παλαιστίνης - Γενική Διοίκηση

Το **Λαϊκό Μέτωπο για την Απελευθέρωση της Παλαιστίνης – Γενική Διοίκηση** (Αραβικά:الجبهة الشعبية لتحرير فلسطين - القيادة العامة) είναι παλαιστινιακή εθνικιστική οργάνωση, στην οποία παρέχεται υποστήριξη κυρίως από τη Συρία. Ιδρύθηκε το 1968, κατόπιν διαφωνιών του ιδρυτή και γενικού γραμματέα της οργάνωσης Αχμέντ Τζιμπρίλ με την ηγεσία του Λαϊκού Μετώπου για την Απελευθέρωση της Παλαιστίνης (PFLP). Σκοπός της οργάνωσης είναι η δημιουργία ανεξάρτητου παλαιστινιακού κράτους. Έχει συμμετάσχει σε μια σειρά τρομοκρατικών ενεργειών, ιδιαίτερα κατά τη δεκαετία του '70 και θεωρείται τρομοκρατική οργάνωση σε περισσότερες από 30 χώρες. Το Λαϊκό Μέτωπο για την Απελευθέρωση της Παλαιστίνης – Γενική Διοίκηση έχει εμπλακεί ενεργά στον Συριακό εμφύλιο πολεμώντας στο πλευρό των κυβερνητικών δυνάμεων του Μπασάρ αλ Άσαντ.

## Παραπομπές


## Εξωτερικοί σύνδεσμοι
* 

Κατηγορία:Παλαιστίνη
Κατηγορία:Αντισιωνισμός
Κατηγορία:Εθνικοαπελευθερωτικά κινήματα
Κατηγορία:Τρομοκρατικές οργανώσεις
Θόδωρος Έξαρχος

Ο **Θόδωρος Έξαρχος** (Κέρκυρα, 10 Δεκεμβρίου 1930 - Παγκράτι, 9 Μαΐου 2009)  ήταν Έλληνας ηθοποιός, συγγραφέας και συλλέκτης.

## Βιογραφία

Ήταν γιος του Γεωργίου Έξαρχου, υποδιοικητή της Αγροτικής Τράπεζας. Καταγόταν από πολιτική οικογένεια των Τρικάλων και ήταν εγγονός του Αχιλλέα Έξαρχου. Αδεφλός του ήταν ο Αχιλλέας Γ. Έξαρχος, διπλωμάτης. Σπούδασε θεατρική τέχνη στη Δραματική Σχολή του Εθνικού Θεάτρου, έχοντας δασκάλους τον Δημήτρη Χορν και τον Δημήτρη Ροντήρη.

Έλαβε μέρος - τις περισσότερες φορές σε δεύτερους, αλλά σημαντικούς ρόλους - σε περίπου 60 ταινίες του σινεμά, με πρώτη το *Της τύχης τα γραμμένα* και τελευταία την ''Πολίτικη κουζίνα''.
 
Επίσης έλαβε μέρος σε πολλά ποιοτικά θεατρικά έργα, όπως *Η βροχή* (πρώτη εμφάνιση το 1957 με τον θίασο της Κυρίας Κατερίνας), ο *[[Αρχιμάστορας Σόλνες]]* σε σκηνοθεσία του Γιώργου Κιμούλη κ.λπ.

Έπαιξε και στην τηλεόραση, σε δημοφιλείς σειρές (''Άγνωστος πόλεμος'' κ.ά.), ενώ «δάνεισε» τη χαρακτηριστική βαθειά φωνή του σε ραδιοφωνικές εκπομπές. Τελευταία του τηλεοπτική σειρά ήταν *Ο ψεύτης παππούς*.

Τιμήθηκε από την Ακαδημία Αθηνών για το πολύτομο πόνημά του *Έλληνες ηθοποιοί - Αναζητώντας τις ρίζες*, το οποίο εξέδωσε το 1997.

Ήταν πατέρας (από τη σύζυγό του και δημοσιογράφο, Ολυμπία Εξάρχου) του φέρελπι σκηνοθέτη Δημήτρη Έξαρχου (1955 - 26 Ιουνίου 2012), ο οποίος το 1999 υπέστη τροχαίο ατύχημα, με αποτέλεσμα να μείνει ανάπηρος.

## Φιλμογραφία

## Θέατρο

Συμπληρωματικός κατάλογος θεατρικών παραστάσεων στις οποίες ο Θ. Έξαρχος συμμετείχε, ως ηθοποιός. 

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Τηλεοπτικό θέατρο

## Τηλεοπτικές σειρές

## Συγγραφικό έργο (πέραν του βραβευθέντος)
* "Έλληνες ηθοποιοί- Η γενειά μας"- Τόμος Γ1 (1926-1940), 2000
* "Έλληνες ηθοποιοί Η γενειά μας Τόμος Γ2 1926-1940" (2000)
* "Έλληνες ηθοποιοί- «αναζητώντας τις ρίζες» (α' μέρος) έτος γέννησης από 1900 μέχρι 1925" (1996)
* "Το οδοιπορικό ενός ηθοποιού" (1998)

## Παραπομπές


## Εξωτερικοί σύνδεσμοι

* 

Κατηγορία:Έλληνες συγγραφείς του 20ού αιώνα
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου